CELEX: 62008CN0573
Language: et
Date: 2008-12-22 00:00:00
Title: Kohtuasi C-573/08: 22. detsembril 2008 esitatud hagi — Euroopa Ühenduste Komisjon versus Itaalia Vabariik

7.3.2009   
            
            
               ET
            
            
               Euroopa Liidu Teataja
            
            
               C 55/14
            
         22. detsembril 2008 esitatud hagi — Euroopa Ühenduste Komisjon versus Itaalia Vabariik
   (Kohtuasi C-573/08)
   (2009/C 55/23)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindaja: D. Recchia)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik ei ole direktiivi 79/409/EMÜ (1) täielikult direktiivile vastavalt Itaalia õigusesse üle võtnud,
               
                           —
                        
                        
                           ja kuna direktiivi 79/409//EMÜ artikkel 9 ei ole üle võetud viisil, mis tagaks, et Itaalia pädevate ametiasutuste tehtud erandid vastavad nimetatud artiklis sätestatud tingimustele ja nõuetele,
                        
                     
                           —
                        
                        
                           on Itaalia Vabariik rikkunud direktiivi 79/409/EMÜ artiklitest 2, 3, 4, 5, 6, 7, 9, 10, 11, 13 ja 18 tulenevaid kohustusi.
                        
                     
         
               —
            
            
               Mõista kohtukulud välja Itaalia Vabariigilt.
            
         Väited ja peamised argumendid
   Komisjon väidab, et direktiiv 79/409/EMÜ ei ole täielikult ja direktiivile vastavalt Itaalia õigusesse üle võetud.
   
      Artikkel 2: üle võtmata;
   
      Artikkel 3: artikli 2 üle võtmata jätmise tõttu direktiivile vastavalt üle võtmata;
   
      Artikli 4 lõige 4: üle võtmata;
   
      Artikkel 5: pesade ja munade tahtliku hävitamise ja kahjustamise keeld ning direktiiviga kaitstud lindude tahtliku häirimise keeld on üle võtmata;
   
      Artikkel 6: müügiks transportimise keeld on üle võtmata;
   
      Artikli 7 lõige 4: puudulik ülevõtmine (jahipidamise hooaja kindlaksmääramisel ei ole arvestatud keeluga pidada jahti poegade üleskasvatamise ajal ja sigimise erinevatel etappidel ning eelkõige rändlindude puhul keeluga pidada jahti sigimise ja pesitsusaladele naasmise ajal; samuti ei ole üle võetud kohustust edastada komisjonile asjakohane teave jahialaste seaduste tegeliku rakendamise kohta);
   
      Artikkel 9: riigi tasandil mittekohane ülevõtmine (erandite õiguspärasuse kontrollimine on ebaefektiivne ja mitteõigeaegne); kohalikul tasandil mittekohane ülevõtmine ja rakendamine (Abruzzo, Lazio, Toscana, Lombardia, Emilia Romagna, Marche, Calabria ja Puglia);
   
      Artikli 10 lõige 2: puudulik ülevõtmine (komisjonile ei ole edastatud vajalikku teavet direktiiviga kaitstud linnuliikide kaitseks, hoidmiseks ja kasutamiseks tehtavate uuringute ja töö kooskõlastamiseks);
   
      Artikkel 11: puudulik ülevõtmine (ei ole ette nähtud kohustust konsulteerida eksootiliste liikide sissetoomise küsimuses komisjoniga);
   
      Artikkel 13: üle võtmata;
   
      Artikli 18 lõige 2: Itaalia ametiasutused ei ole edastanud Lazio, Lombardia, Toscana ja Puglia kohalikke jahialaseid õigusakte.
   
      (1)  Nõukogu 2. aprilli 1979. aasta direktiiv 79/409/EMÜ loodusliku linnustiku kaitse kohta (EÜT L 103, lk 1; ELT eriväljaanne 15/01, lk 98).